xml version="1.0" encoding="UTF-8"?


Euroopan unionin C 475/2022


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 475 |
| European flag | | |
| Suomenkielinen laitos | Tiedonantoja ja ilmoituksia | 65. vuosikerta 14. joulukuuta 2022 |

---

| | | |
| --- | --- | --- |
| Sisältö | | Sivu |
| | IV   Tiedotteet | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET | |
| | Euroopan parlamentti | |
| 2022/C 475/01 | [COSACin 68. täysistunto – Praha, 13.–15. marraskuuta 2022 – COSACin 68. päätelmät](http://publications.europa.eu/resource/uriserv/OJ.C_.2022.475.01.0001.01.FIN.xhtml) | [1](#C_2022475FI.01000101.doc) |

---

| | |
| --- | --- |
| FI | |

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan parlamentti

| | | | |
| --- | --- | --- | --- |
| 14.12.2022 | FI | Euroopan unionin virallinen lehti | C 475/1 |

---

COSACin 68. täysistunto

Praha, 13.–15. marraskuuta 2022

COSACin 68. päätelmät

(2022/C 475/01)

Ukraina

| | | |
| --- | --- | --- |
| | (1) | Unionin asioita käsittelevien parlamentaaristen elinten konferenssi (COSAC) tuomitsee mitä jyrkimmin Venäjän provosoimattoman, perusteettoman ja laittoman hyökkäyssodan itsenäistä ja demokraattista valtiota, Ukrainaa vastaan. Se tuomitsee lisäksi Valko-Venäjän osallisuuden Venäjän hyökkäyssotaan. |

| | | |
| --- | --- | --- |
| | (2) | COSAC tuomitsee Venäjän järjestämät laittomat valekansanäänestykset Ukrainan kansainvälisesti tunnustettujen rajojen sisäpuolella sekä Ukrainalle kuuluvien Donetskin, Hersonin, Luhanskin ja Zaporižžjan alueiden laittomat liittämisyritykset Venäjään. Venäjän yksipuoliset päätökset ovat tarkoituksellisesti YK:n peruskirjan vastaisia ja rikkovat sääntöpohjaista kansainvälistä järjestystä. Venäjällä ei ole laillista oikeutusta mihinkään toimiin Ukrainan alueella. |

| | | |
| --- | --- | --- |
| | (3) | COSAC on tyrmistynyt ja tuomitsee jyrkästi Venäjän Ukrainaan kohdistamat ohjus- ja itsemurhalennokki-iskut, jotka suuntautuvat siviili- ja energiainfrastruktuuriin ja oppilaitoksiin tuhoten koteja ja tappaen siviilejä. COSAC toteaa, että nämä teot ovat rikoksia ihmisyyttä vastaan, ja kehottaa siksi kansallisia parlamentteja nimeämään Venäjän nykyisen hallinnon terroristiseksi. |

| | | |
| --- | --- | --- |
| | (4) | COSAC vaatii Venäjän laittomien sotilaallisten toimien välitöntä ja ehdotonta lopettamista ja kaikkien Venäjän joukkojen ja sotilaskaluston vetämistä Ukrainan alueelta sekä oikeudenmukaista rauhaa, joka perustuu Ukrainan alueellisen koskemattomuuden, suvereniteetin ja itsenäisyyden täysimääräiseen kunnioittamiseen. |

| | | |
| --- | --- | --- |
| | (5) | COSAC kehottaa perustamaan erityisen kansainvälisen rikostuomioistuimen, jotta varmistetaan vastuuvelvollisuus hyökkäysrikoksesta, ja vaatii syytteeseen asettamista ja rankaisemista sotarikoksista ja muista Ukrainassa tehdyistä kansainvälisen oikeuden määrittelemistä rikoksista, myös yleistoimivallan periaatetta soveltamalla. |

| | | |
| --- | --- | --- |
| | (6) | COSAC kehottaa perustamaan tehokkaan kansainvälisen oikeuden mukaisen mekanismin EU:n pakotteiden seurauksena jäädytettyjen henkilökohtaisten ja kansallisten varojen haltuun ottamiseksi ja näiden varojen käyttämiseksi Venäjän hyökkäyksestä Ukrainalle ja sen kansalle aiheutuneiden vahinkojen korvaamiseen. COSAC vaatii Venäjää maksamaan täyden hyvityksen Ukrainalle aiheutuneista aineellisista ja aineettomista vahingoista. |

| | | |
| --- | --- | --- |
| | (7) | COSAC kehottaa EU:n johtajia vahvistamaan edelleen Venäjää ja Valko-Venäjää koskevia pakotteita Venäjän provosoimattoman hyökkäyksen pysäyttämiseksi. |

| | | |
| --- | --- | --- |
| | (8) | COSAC kehottaa EU:n johtajia jatkamaan yhtenäisyyden ja voiman osoittamista ja tarjoamaan Ukrainalle humanitaarista, poliittista, taloudellista ja sotilaallista tukea (kunnioittaen tiettyjen jäsenvaltioiden turvallisuus- ja puolustuspolitiikan erityisluonnetta) sekä välitöntä, keskipitkän ja pitkän ajan avustusta jälleenrakennukseen ja elpymiseen. COSAC kehottaa myös komissiota jatkamaan työtään Ukrainan kattavan elvytyspaketin parissa. |

| | | |
| --- | --- | --- |
| | (9) | COSAC kehottaa EU:n jäsenvaltioiden kansallisia parlamentteja jatkamaan tukea parhaan kykynsä mukaan Ukrainan parlamentille (Verhovna Rada) sen pyrkimyksissä täyttää EU-jäsenyyden vaatimukset. |

| | | |
| --- | --- | --- |
| | (10) | COSAC tukee Euroopan parlamentin pyyntöjä käyttää olemassa olevia EU:n toimielimiä parantamaan koordinointimekanismeja nykyaikaisten asejärjestelmien toimittamiseksi sekä ukrainalaisten sotilaiden kouluttamiseksi EU:n jäsenvaltioissa kunnioittaen samalla tiettyjen jäsenvaltioiden turvallisuus- ja puolustuspolitiikan erityisluonnetta. Näin tehdessämme korostamme, että Venäjä uhkaa Euroopan yhteistä turvallisuutta. Sen vuoksi on meidän yhteinen vastuumme torjua tämä uhka. |

Länsi-Balkanista ja itäisestä kumppanuudesta

| | | |
| --- | --- | --- |
| | (11) | COSAC ilmaisee täyden ja yksiselitteisen sitoumuksensa tukea Länsi-Balkanin maiden yhdentymisprosessia EU:n kanssa ja vaatii tehostettua ansioperusteista liittymisprosessia, jota tukevat oikeusvaltioperiaate, mukautuminen EU:n säännöstöön sekä hyvät naapuruussuhteet. COSAC suhtautuu myönteisesti siihen, että komissio suositteli Bosnia ja Hertsegovinalle ehdokasmaan asemaa. |

| | | |
| --- | --- | --- |
| | (12) | COSAC suhtautuu myönteisesti neuvoston päätökseen myöntää ehdokasmaan asema Ukrainalle ja Moldovan tasavallalle sekä sen valmiuteen myöntää ehdokasmaan asema Georgialle ja tukee varauksetta niiden edistymistä kohti Euroopan unioniin liittymistä. |

| | | |
| --- | --- | --- |
| | (13) | COSAC suhtautuu myönteisesti Prahassa järjestettyyn Euroopan poliittisen yhteisön ensimmäiseen kokoukseen, joka muodostaa poliittisen vuoropuhelun ja yhteistyön alueen Euroopan demokraattisten valtioiden välillä, siltä osin kuin se ei ole päällekkäistä Euroopassa olemassa olevien alueellisten järjestöjen kanssa. COSAC huomauttaa, että Euroopan poliittisen yhteisön ei pitäisi toimia Euroopan unionin laajentumisen korvaajana. |

Strategisesta riippumattomuudesta

| | | |
| --- | --- | --- |
| | (14) | COSAC korostaa, että EU:n on voitava asettaa itsenäisesti omat strategiset tavoitteensa ja kehittää valmiudet niiden saavuttamiseksi. |

| | | |
| --- | --- | --- |
| | (15) | Venäjä käyttää energiaa aseena, ja käynnissä olevan kriisin vuoksi COSAC tukee kaikkia pyrkimyksiä taata energiahuoltovarmuus, vähentää kysyntää mahdollisuuksien mukaan ja alentaa energian hintoja kotitalouksille ja yrityksille koko unionissa. |

| | | |
| --- | --- | --- |
| | (16) | Samaan aikaan COSAC pitää olennaisen tärkeänä lisätä investointeja tulevaisuuden vaatimukset täyttävään energiainfrastruktuuriin, mukaan lukien yhteenliitännät, ja innovatiivisiin uusiutuviin energialähteisiin liittyviin teknologioihin. |

EU:n tulevaisuudesta

| | | |
| --- | --- | --- |
| | (17) | COSAC panee merkille Euroopan tulevaisuutta käsittelevän konferenssin tuloksia koskevassa loppuraportissa esitetyt ehdotukset. Konferenssi on tarjonnut tilaisuuden olla tekemisissä Euroopan kansalaisten kanssa. Toimielinten on varmistettava tämän raportin tehokkaat seurantatoimet, kukin oman toimivaltansa ja sopimusten puitteissa. COSAC toteaa, että tähän liittyvä työ on jo aloitettu. Kansalaisille olisi tiedotettava selkeästi, yksityiskohtaisesti ja kaikilla EU:n virallisilla kielillä yksittäisten ehdotusten seurannasta. |

| | | |
| --- | --- | --- |
| | (18) | COSAC tukee kansalaisten osallistumista ja kuulemista koskevia mekanismeja Euroopan tasolla ja korostaa, että EU:n toimielinten tiedot ja asiakirjat tulisi olla kattavasti saatavilla. COSAC korostaa komission aidon ja rakentavan lähestymistavan merkitystä vuorovaikutuksessa kansalaisten kanssa sekä lausuntoja ja kannanottoja parlamenteilta, jotka suoraan edustavat EU:n kansalaisia. |

| | | |
| --- | --- | --- |
| | (19) | COSAC kehottaa EU:n toimielimiä kutsumaan kansalliset parlamentit Euroopan tulevaisuuskonferenssin jatkotapahtumaan, joka on määrä järjestää 2. joulukuuta 2022. |

Parlamenttien välisestä yhteistyöstä ja COSACin 38. puolivuotiskertomuksesta

| | | |
| --- | --- | --- |
| | (20) | COSAC suhtautuu myönteisesti aloitteeseen perustaa kaksi työryhmää työjärjestyksen 2 artiklan 6 kohdan mukaisesti. Toinen työryhmä käsittelee kansallisten parlamenttien asemaa EU:ssa ja toinen arvojen asemaa unionin yhteenkuuluvuuden tunteen ytimessä. Työryhmät ovat saattaneet toimintansa päätökseen 14. kesäkuuta 2022. COSAC kehottaa komissiota, neuvostoa ja parlamenttia ottamaan huomioon menettelyt ja pyytää niitä pohtimaan työryhmien käsittelemiä kysymyksiä sekä COSACin 38. puolivuotiskertomuksen päätelmiä. |

---